《过画龙天始明》
元代·方回

落月犹余彩，荒村已几过。
店明灯透壁，石响马升坡。
起早寒多嗽，忘劳暗自歌。
老夫亦小憩，霜重手频呵。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。